Засилване на капацитета на защитените територии чрез иновативна методология за устойчиво развитие

Project BIO2CARE
Interreg Greece-Bulgaria
European Regional Development Fund

| **Бюлетин 2: Юли 2019** |
| --- |

****

| BIO2CARE – Проект с грижа за околната средаНяколко думи за нашия проект „Засилване на капацитета на защитените територии чрез иновативна методология за устойчиво развитие - BIO2CARE” е проект, одобрен за финансиране по Програмата за териториално сътрудничество Гърция – България 2014-2020. BIO2CARE попада в Приоритетна ос 2: Устойчив и адаптивен спрямо климата трансграничен регион, Тематична цел 6: Опазване и защита на околната среда и насърчаване на ефективното ползване на ресурсите, Инвестиционен приоритет 6d: Опазване и възстановяване на биоразнообразието, опазване на почвите и възстановяване и популяризиране на екосистемните услуги, включително НАТУРА 2000 и зелена инфраструктура.  В пълно съответствие с целите на Програмата, главната цел на проекта BIO2CARE е „да засили административния капацитет и ефективността на органите, управляващи защитени територии, чрез прилагането на иновативен и интегриран подход“, като насърчава териториалното сътрудничество. Задачата на BIO2CARE е да увеличи административния капацитет на дирекциите на ЗТ в полза на биоразнообразието и местните общности. Това е в синхрон със специфичната цел на програмния приоритет: „Увеличаване ефективността на дейностите по опазване на биоразнообразието“. |  | **В този брой**  BIO2CARE – Проект с грижа за околната среда   * Няколко думи за нашия проект * Очаквани резултати от проекта BIOCARE * Нашето партньорство   Изпълнение на проекта BIO2CARE  Дейности на бенефициентите на BIO2CARE  Други новини |
| --- | --- | --- |

*Проектът се съ-финансира от Европейския фонд за регионално развитие и националните фондове на страните-участнички в Програмата за териториално сътрудничество Интеррег V-A "Гърция-България 2014-2020".*

| Предложената от BIO2CARE платформа за вземане на решения може да се превърне в ценен инструмент за разбиране на човешките дейности и оценка на техните съответни въздействия върху биоразнообразието (напр. измерване на екологичния отпечатък, въглеродния отпечатък и водния отпечатък). Предложените мониторингови дейности ще дадат конкурентно предимство на управляващите органи да засилят своите способности за опазване на зоните от интерес и предотвратяване на незаконните прояви. Малката инфраструктура като пътеките, достъпни за хора с увреждания, ще направи ЗТ по-привлекателни за нови аудитории, които досега не са били привличани, и ще посочи нови целеви групи за местните бизнеси. В същото време това ще бъде приносът на ЗТ към социалното приобщаване. За по-нататъшна подкрепа на предприемачите от околните територии, BIO2CARE ще въведе процес на сертифициране с еко-марка – устойчива схема, която ще помогне на местните бизнеси да покажат качествена разлика спрямо своите конкуренти.  Проектът BIO2CARE прилага интегриран подход, съобразен с цялостните екологични системи на ЗТ. В резултат ще се появят множество ясно разграничими продукти. Основните са:  D.1: група от проучвания  D.2: по един напълно оперативен комплект мониторингово оборудване на страна  D.3: 2 групи ICT приложения и електронни инструменти за валоризиране на проучванията и данните, събрани от мониторинговите системи, по 1 за всяка страна  D.4: две групи малка инфраструктура за ползване от хора с увреждания  D.5: една обща схема за еко-сертификация  D.6: обучителни семинари, и  D.7: един Доклад с политически препоръки  D.1, D.2, D.3 ще формират съществените компоненти от по една Система за подкрепа на вземането на решения (DSS) за всяка страна, която може да се ползва поотделно или заедно в трансграничния регион. Тези три елемента вътрешно ще се захранват едни други. D.4, D.5, D.6 ще захранват DSS. Уроците, научени по време на изпълнението на BIO2CARE и научните резултати от проучванията ще формират продукт D.7, който ще бъде консултиран с местни, регионални и национални власти в последния етап от проекта. |
| --- |



**Седемте рилски езера**

*Източник: Национален парк „Рила“*

Смесени дейности в лагуната Порто Лагос
Източник: Управляващият орган на делтата на Места – езерата Вистонида и Исмарида

**Смесени дейности в лагуната Порто Лагос**

*Източник: Управляващият орган на делтата на Места – езерата Вистонида и Исмарида*

| Очаквани резултати от проекта BIO2CARE Логиката на интервенция на проекта BIO2CARE е разработена на база на теорията на промяната, като са взети под внимание предвидените промени като основа за създаване на проект, ориентиран към резултата. Това ще бъде постигнато чрез:   1. Събиране на ново знание (РП3), 2. Прилагането на нови процедури и инструменти към управлението на ЗТ (РП3&4), 3. Полагане на здрави основи за създаването на една обща или две паралелно опериращи Системи за подкрепа на вземането на решения (РП4), 4. Използването на два съвместно планирани комплекта мониторингово оборудване и обмен на информацията, събрана чрез тях (РП4), 5. Стартирането на Схема за еко-сертифициране в помощ на местния бизнес, който да превъзмогне ограниченията, налагани от защитения статут на територията (РП4), 6. Превръщане на ЗТ в места, достъпни за хората с увреждания и възрастните хора (РП4&5), 7. Обучение на специфични целеви групи посредством семинари и обучителни сесии (РП5), 8. Повишаване осведомеността на целевите групи и широката публика (РП2), 9. Допринасяне за формирането на по-добри политики чрез Доклада с политически препоръки (РП5). |
| --- |

Изглед от лагуната Порто Лагос
Източник: Управляващият орган на делтата на Места – езерата Вистонида и Исмарида

**Изглед от лагуната Порто Лагос**

*Източник: Управляващият орган на делтата на Места – езерата Вистонида и Исмарида*

Тъй като проектът BIO2CARE е фокусиран върху промяната, в края му се очакват значими положителни въздействия върху управите на двете защитени територии и техния капацитет, както и върху местните бизнес общности.

Разработването на двата електронни инструмента ще повиши управленския капацитет на управите на ЗТ с оглед подобряване на управлението, дефиниране и приоритизиране на необходимите промени. Комбинирането с високо-технологични мониторингови системи (върху флората/фауната и незаконните дейности) ще допринесе още повече за подобряване на екологичния статус на ЗТ. Малката инфраструктура (туристическите пътеки) ще осигури основа за популяризирането на зеления туризъм без дискриминация, за да може всеки човек с някакъв вид увреждане или възрастни хора да се насладят на природните красоти на парковете. Този социален подход към зеления туризъм ще бъде допълнен от популяризирането на подхода на сребърната икономика, който се очаква да стане стартова точка за осъществяването на други подобни инициативи в двете държави.

| Нашето партньорство Ние си помагаме! Ние работим заедно и така всеки печели!  Проектът BIO2CARE обединява следните партньори / бенефициенти:  Тракийският университет „Демокритус“ (DUTh – Водещ партньор) се представлява в проекта от Лабораторията по управление на околната среда и индустриална екология (LEMIE). [https://lemie.pme.duth.gr](https://lemie.pme.duth.gr/)  Община Нестос. [www.nestos.gr](http://www.nestos.gr/)  Гръцкият център за биотопи / влажни зони (EKBY).[www.ekby.gr](http://www.ekby.gr/)  Националната конфедерация на хората с увреждания.[www.esamea.gr](http://www.esamea.gr/" \o "Националната конфедерация на хората с увреждания. )  Регионалната инспекция по околната среда и водите (РИОСВ - Благоевград).  Дирекция „Национален парк Рила“ (ДНПР). [https://rilanationalpark.bg/en/](https://rilanationalpark.bg/en/" \o "Дирекция \„Национален парк Рила\“ (ДНПР))  The South-West University of Neofit Rilski in Blagoevgrad (ЮЗУ). [www.swu.bg](http://www.swu.bg/" \o "The South-West University of Neofit Rilski in Blagoevgrad (ЮЗУ). )  Пирински туристически форум (ПТФ). [www.ptf-bg.org](http://www.ptf-bg.org/" \o "Пирински туристически форум (ПТФ). ) |
| --- |

Photo: Mountain summit at Rila National Park
Credits: Rila National Park Directorate


**Зимни върхове в Национален парк „Рила“**

*Източник: Дирекция „Национален парк Рила“*

# Изпълнение на проекта BIO2CARE

## Трета среща на Съвместния комитет за управление на проекта в Благоевград

Третата среща на Съвместния комитет за управление на проекта BIO2CARE се състоя на 16 и 17 април 2019 г. Домакини на срещата бяха българските партньори: Регионална инспекция по околна среда и водите - Благоевград, Дирекция „Национален парк Рила“, Югозападният университет „Неофит Рилски“ - Благоевград и сдружение Пирински туристически форум.

Целта на срещата беше отчитане на напредъка по проекта към настоящия момент, постигнати резултати и появили се проблеми; набелязване на стъпки за следващия проектен период. Беше направен обзор на изпълнението на Комуникационния план на проекта за постигане на по-голяма публичност и визуализация. Обсъдено беше приключването на цял етап научни изследвания в двете пилотни територии на проекта – Национален парк „Източна Македония и Тракия“ в Гърция и Национален парк „Рила“ с водосборния басейн на река Благоевградска Бистрица в България, свързани с прилагането на Методология за изчисляване на поемната способност, екологичния, въглеродния и водния отпечатък.

Напредват дейностите по осигуряването на достъп за хора с увреждания до двете защитени територии, както и създаването на Система за еко-сертифициране на местни бизнеси. В процес на подготовка са поредица обучения и срещи за представяне на резултатите от проектните дейности.

На гостите-представители на гръцките партньори: Тракийски университет „Демокрит“, Община Нестос, Природонаучен музей Гуландрис/Гръцки център „Биотоп на влажните зони“ и Националната конфедерация на хората с увреждания, клон Северна Гърция, бяха представени новоизграденият Посетителски център на Национален парк „Рила“ в Благоевград, както и първият Посетителски център в Паничище.

| Третата среща на Съвместния комитет за управление на проекта BIO2CARE в Благоевград Източник: архив на проекта BIO2CARE | Третата среща на Съвместния комитет за управление на проекта BIO2CARE в Благоевград Източник: архив на проекта BIO2CARE |
| --- | --- |

**Третата среща на Съвместния комитет за управление на проекта BIO2CARE в Благоевград**

*Източник: архив на проекта BIO2CARE*

Третата среща на Съвместния комитет за управление на проекта BIO2CARE в Благоевград
Източник: архив на проекта BIO2CARE


**Третата среща на Съвместния комитет за управление на проекта BIO2CARE в Благоевград**

*Източник: архив на проекта BIO2CARE*

## DUTh/LEMIE (Водещият партньор) представя продуктите по РП 3

През последният отчетен период, една от най-важните задачи за DUTh/LEMIE беше финализирането на Работен пакет 3 и всички продукти в неговите рамки. След двумесечно удължаване на срока на Работния пакет, всички проучвания бяха завършени успешно и публикувани на уеб-сайта на проекта ([https://bio2care.eu/en/results](https://bio2care.eu/en/results" \o "уеб-сайта на проекта )).

Важността на дейностите от този работен пакет се състои във факта, че резултатите от тях служат за основа на останалите Работни пакети, така че се осигурява безпрепятствено продължаване на работата.

Важните резултати включват разработването на два сценария за симбиотични дейности, за всяка от проектните територии, които са показани по-долу.

Потенциални симбиотични дейности в Проектна територия 1 (Гърция)
Източник: DUTh/LEMIE


**Потенциални симбиотични дейности в Проектна територия 1 (Гърция)**

*Източник: DUTh/LEMIE*

По отношение на Проектна територия 1 бяха идентифицирани 16 потенциални симбиотични дейности/обмени, с важни ползи за околната среда като например намаляването на отделяния въглероден диоксид с 4000 тона, намаляване ползването на горива с поне 72000 тона и др. В Проектна територия 2 бяха идентифицирани 18 потенциални симбиотични дейности, които евентуално биха довели до намаляването на консумираната енергия с почти 6500 мвч.

По отношение на РП4, LEMIE разработи въпросник за потребителите и бизнесите с цел оценка на потенциала за прилагане на схемата за еко-сертификация на BIO2CARE. До момента резултатите от въпросниците са обещаващи що се отнася до потребителите, но показват и известна колебливост у представителите на бизнеса. По-нататъшните резултати ще бъдат обсъдени при завършването на Дейност 4.1.5 в следващите месеци.

В допълнение, LEMIE е на път да приключи всички тръжни процедури по проекта, касаещи високо-технологичното мониторингово оборудване и разработването на две електронни приложения (софтуер).

**Потенциални симбиотични дейности в Проектна територия 2 (България)
Източник: DUTh/LEMIE**

**Потенциални симбиотични дейности в Проектна територия 2 (България)**

*Източник: DUTh/LEMIE*

## Нов Посетителски информационен център, достъпен за хора с увреждания, в Дирекцията на Национален парк „Рила“ в Благоевград

Новият Посетителски и информационен център на ДНП „Рила“ в Благоевград скоро ще отвори врати за гостите и приятелите на най-големият национален парк в България. Центърът, финансиран от проекта BIO2CARE, ще има за главна цел да информира посетителите за природните ценности на парка (флора, фауна, гори, специални места) и туристическите маршрути, местата за отдих и правилата за поведение в защитената територия. Дейностите в Центъра ще се ръководят от парковите експерти по интерпретация и образование за околна среда, туризъм и ГИС.

На първия етаж ще има многофункционална зала с капацитет 40 човека за изпълнение на образователни и интерпретативни програми, изнасяне на презентации, показване на филми и мулти-медийни продукти. Залата ще обслужва туристи, студенти и ученици, партньори; ще бъде достъпна за хора с намалена мобилност и специални нужди. За гостите с ограничено зрение ще има Брайлови публикации, специални лекции и експозиции, показващи Националния парк „Рила“ по иновативни начини.

Вторият етаж ще обслужва административни нужди на Дирекцията на НП „Рила“ във връзка с бъдещата поддръжка на Посетителския и информационен център.

| Различни фази от изграждането на Посетителския и информационен център на НП „Рила“ Източник: Дирекция „Национален парк Рила“  Различни фази от изграждането на Посетителския и информационен център на НП „Рила“ Източник: Дирекция „Национален парк Рила“ | Различни фази от изграждането на Посетителския и информационен център на НП „Рила“ Източник: Дирекция „Национален парк Рила“  Различни фази от изграждането на Посетителския и информационен център на НП „Рила“ Източник: Дирекция „Национален парк Рила“ |
| --- | --- |

**Различни фази от изграждането на Посетителския и информационен център на НП „Рила“**

*Източник: Дирекция „Национален парк Рила“*

## Югозападният университет в Благоевград оборудван да извършва мониторинг и да регистрира незаконни антропогенни дейности в природните територии

През последният 9-месечен период, Югозападният университет „Неофит Рилски“, в качеството си на Бенефициент 8 в проекта BIO2CARE, извърши успешно закупуване, инсталиране и пускане в експлоатация на ново оборудване и софтуер (сн. 1, 2, 3), предвидени за изпълнение на Работен пакет 4 по проекта. Целта е мониторинг на флората и фауната и ограничаване на незаконните дейности. По време на тестовия период оборудването беше използвано за мониторинг на незаконен добив на пясък по реките Бистрица и Струма, както и за анализ на измененията в растителната покривка и състоянието на вегетацията в резерват „Парангалица“ в един 10-годишен период.

Въз основа на данните, получени от сателити, изображения от UAV и измервания от GPS наземни контролни точки е разработена интерактивна карта с основните типове земна покривка в българската част на проектната територия. Тази карта ще бъде публикувана на уеб-страницата на проекта и ще се ползва като интерактивен инструмент за визуализация на холистичните екологични индикатори, използвани по време на реализацията на проекта.

| Ново оборудване за ЮЗУ „Н. Рилски“. Сн. 1: Две високо-скоростни работни станции за обработка на сателитни и UAV изображения. Сн. 2: Подготовка на UAV за полет. Сн. 3: Измерване на GPS точки за наземен контрол с точност до 5 см. | Ново оборудване за ЮЗУ „Н. Рилски“. Сн. 1: Две високо-скоростни работни станции за обработка на сателитни и UAV изображения. Сн. 2: Подготовка на UAV за полет. Сн. 3: Измерване на GPS точки за наземен контрол с точност до 5 см.  Ново оборудване за ЮЗУ „Н. Рилски“. Сн. 1: Две високо-скоростни работни станции за обработка на сателитни и UAV изображения. Сн. 2: Подготовка на UAV за полет. Сн. 3: Измерване на GPS точки за наземен контрол с точност до 5 см. |
| --- | --- |

**Ново оборудване за ЮЗУ „Н. Рилски“. Сн. 1: Две високо-скоростни работни станции за обработка на сателитни и UAV изображения. Сн. 2: Подготовка на UAV за полет. Сн. 3: Измерване на GPS точки за наземен контрол с точност до 5 см.**

Използване на новото оборудване: Анализ на състоянието на растителността в резерват „Парангалица“; мъртвата растителност е в червено; не-добро състояние – в жълто; добро състояние – светло зелено; отлично състояние – тъмно зелено. Първата снимка: данни от 2009 г.; втората снимка – 2017 г.

Използване на новото оборудване: Анализ на състоянието на растителността в резерват „Парангалица“; мъртвата растителност е в червено; не-добро състояние – в жълто; добро състояние – светло зелено; отлично състояние – тъмно зелено. Първата снимка: данни от 2009 г.; втората снимка – 2017 г.

**Използване на новото оборудване: Анализ на състоянието на растителността в резерват „Парангалица“; мъртвата растителност е в червено; не-добро състояние – в жълто; добро състояние – светло зелено; отлично състояние – тъмно зелено. Първата снимка: данни от 2009 г.; втората снимка – 2017 г.**

Ползване на новото оборудване: Засичане на нелегален добив на пясък чрез 20 MP камера на UAV
Източник (за всички снимки): ЮЗУ „Неофит Рилски“

**Ползване на новото оборудване: Засичане на нелегален добив на пясък чрез 20 MP камера на UAV**

*Източник (за всички снимки): ЮЗУ „Неофит Рилски“*

## РИОСВ – Благоевград открива профили на BIO2CARE в социални медии

Регионалната инспекция по околната среда и водите създаде профили на проекта BIO2CARE във Facebook, Twitter и Instagram. Във всяка от платформите могат да се следи напредъка по проекта, да се научи повече за очакваните резултати и продукти, когато бъдат готови, и да се следи дейността на всеки от партньорите. Събитията по проекта също ще бъдат популяризирани чрез тези медии с цел привличане на по-широка аудитория. Профилите на проекта са налични на следните адреси:

**Facebook** (Bio2care): [www.facebook.com/Bio2care-2287116031559364/](http://www.facebook.com/Bio2care-2287116031559364/)

**Instagram (име: Project BIO2CARE, кратко име: project\_bio2care**): [www.instagram.com/project\_bio2care/](http://www.instagram.com/project_bio2care/)

**Twitter (BIO2CARE): [twitter.com/bio2care](https://twitter.com/bio2care" \o "Twitter (BIO2CARE))**

| Facebook  Присъствие на проекта BIO2CARE в социалните медии Източник: архив на проект BIO2CARE  Instagram  Присъствие на проекта BIO2CARE в социалните медии Източник: архив на проект BIO2CARE | Twitter Присъствие на проекта BIO2CARE в социалните медии Източник: архив на проект BIO2CARE |
| --- | --- |

**Присъствие на проекта BIO2CARE в социалните медии**

*Източник: архив на проект BIO2CARE*

## EKBY за състоянието на природата в Национален парк „Източна Македония и Тракия“ в Гърция (NP-EMATH)

Гръцкият център за биотопи / влажни зони (Бенефициент 4) докладва за състоянието на природата в гръцката част от проектната територия, а именно Националния парк „Източна Македония и Тракия“. Проучването беше свързано с набиране на информация и знания относно антропогенните дейности и състоянието на околната среда, вкл. SWOT анализ. В частност EKBY докладва за географските характеристики, видовете флора и фауна в района и други важни природни характеристики на защитената територия.

Националният парк „Източна Македония и Тракия“ се намира в южната част на регион Източна Македония и Тракия, по средиземноморското крайбрежие в три префектури и шест общини. Създаден е през 1996 г. и има три основни зони с няколко под-зони, от абсолютна защита (А) до зони за човешко въздействие с незначителен или среден интензитет (С). Площта на парка е близо 93000 ха, включващи буферната зона (72678 ха са земни площи, останалите са водни). Паркът представлява една от най-големите влажни зони в Гърция. От 2003 г. територията се стопанисва от Управителното тяло на делтата на Места – езерата Вистонида и Исмарида ([www.fd-nestosvistonis.gr](http://www.fd-nestosvistonis.gr/)).

NP-EMATH е един от най-важните комплекси влажни зони в Гърция, Европа и целия свят заради високата си биологична, геоморфоложка, естетична, образователна и икономическа стойност. Важността й се потвърждава от международни конвенции като Рамсарската конвенция за влажните зони с международно значение, Конвенцията от Барселона за специалните защитени територии, Бернската конвенция за опазване на дивия живот и биотопите в Европа и Конвенцията от Бон за опазване на мигриращите животни. Също така, Паркът се припокрива с шест зони по НАТУРА 2000 (по Директивите за птиците и хабитатите), които са от особена важност за опазването и консервацията на биоразнообразието на района.

NP-EMATH включва обширен комплекс от крайбрежни влажни зони от лагуните на Неа Карвали, делтата на Места, езерата Вистонида и Исмарида и близките лагуни до река Лисос. Този комплекс формира уникални местообитания за много важни видове на флората и фауната, както и типове растителност. Между тях са дървесните видове *Platanus orientalis* (чинар), *Populus nigra* (черна топола), *Salix alba* (бяла върба) and *Alnus glutinosa* (черна елша), които формират важни типове крайречни местообитания. Националният парк е дом и на множество животински видове, много от които редки и ендемични. Бозайници, земноводни и влечуги, риби, насекоми и други безгръбначни, и разбира се много птици ползват комплекса от влажни зони като идеалното местообитание за намиране на храна, размножаване и гнездене, като постоянни обитатели или обикновени посетители. Знакови видове са *Canis aureus* (чакал), *Lutra lutra* (видра), както и ендемичните риби в езерото Вистонида - *Alburnus vistonicus*. Що се отнася до птиците, *Phasianus colchicus* (колхидският фазан), някога широко разпространен в Гърция, днес е ограничен до малка територия в делтата на Места, и популацията му намалява постоянно.

*За повече информация, вижте резултатите от Дейност 3.1 (раздел 2.1) на нашия сайт.*

Крайречна растителност в делтата на Места
Източник: Logothetis

**Крайречна растителност в делтата на Места**

*Източник: Logothetis*

## Полезни препоръки за планиране и оценка на достъпни маршрути в природата

Националната конфедерация на хората с увреждания на Гърция създаде като част от продуктите си по проекта BIO2CARE нов „Наръчник за достъпни природни маршрути – насоки за планиране и система за оценка“, с целта да подпомогне изпълнението на пилотните мерки по проекта за усъвършенстване и популяризиране на избрани маршрути за разходка и наблюдение на птици в двете страни, участващи в Програмата за транс-гранично сътрудничество Интеррег V-A Гърция-България 2014-2020.

Наръчникът предоставя практически насоки, които са в синхрон със законовите изисквания, на бенефициентите по проекта, които имат да извършват технически работи по маршрутите, така че бъдещите посещения да са удовлетворяващи за възможно най-широк кръг гости, включително *хора с намалена мобилност*.

Двете държави, в които ще се изпълняват дейностите, а именно България и Гърция имат институционална рамка за осигуряване на достъпност до урбанизираната среда (спецификации, насоки и пр.). Липсват обаче интегрирани инструкции за планирането и дизайна на достъпни маршрути в природата. Ето защо насоките и системата за оценяване, включени в нашия Наръчник ще бъдат ценен инструмент за съответните институции.

В тази връзка Наръчникът има две основни части. **Първата част** съдържа насоки за улесняване на планирането на новите достъпни маршрути за разходка и наблюдение на птици в рамките на BIO2CARE в съответствие с националното законодателство на двете държави и надграждайки над добри практики и съществуващи насоки в Европа и извън нея. **Втората част** съдържа практична система за оценка, която цели да гарантира осигуряването на достъпност при планираните действия по проекта, като дава насоки на оценителите за планиране, подготовка и извършване на целесъобразен одит и: (а) идентифициране на всякакви съществуващи отрицателни фактори и бариери за посетителите с намалена подвижност; (б) оценяване на критичността на тези фактори; (в) предлагане на подходящи корективни мерки; (г) създаване на Профил за достъпността на всеки маршрут, полезен инструмент за достигане до по-широк кръг представители на целевата аудитория.

Наръчникът е създаден с цел да се разпространява в **по-широк контекст**, не само за пешеходни маршрути и такива за наблюдение на птици, а общо за природни маршрути извън рамките на проекта BIO2CARE. В този контекст Наръчникът би бил полезен и за доставчици на услуги, организации и органи, ангажирани с управлението, опазването и популяризирането на природната среда в двете страни, които ще могат:

* Да разбират по-добре **особеностите и нуждите на хората с намалена подвижност** (увод);
* Да планират **нови природни маршрути** (Част Едно) в своите райони, така че посещението там да бъде удовлетворително за всички гости, вкл. тези с намалена подвижност;
* Да оценяват **съществуващи природни маршрути** (Част В), да подготвят предложения за подобрения, и да съставят **“Профил за достъпност”** на всеки маршрут, така че да предоставят подходящата информация на всички потенциални посетители.

Широкото разпространение на Наръчника ще допринесе за:

* Популяризиране на правото на всички граждани, без изключение, да имат достъп и да могат да се насладят на природната среда в двете държави, и информиране на широката общественост.
* Подобряване на достъпността и привлекателността на природната среда в двете държави и разработване на нови дейности сред природата за хората с ограничена мобилност.
* Капитализиране на природните ресурси в двете държави за разнообразяване на туристическия продукт и привличане на нови туристически пазари – вътрешни и външни, които се развиват динамично и стабилно, напр. тези на възрастните посетители и хората с увреждания.

*За повече информация, вижте Продукт D4.5.2 на нашия сайт.*

|  |  |
| --- | --- |
| Наръчник на проект BIO2CARE за достъпни природни маршрути – насоки за планиране и система за оценка Източник: Националната конфедерация на хората с увреждания | Наръчник на проект BIO2CARE за достъпни природни маршрути – насоки за планиране и система за оценка Източник: Националната конфедерация на хората с увреждания  Наръчник на проект BIO2CARE за достъпни природни маршрути – насоки за планиране и система за оценка Източник: Националната конфедерация на хората с увреждания  Наръчник на проект BIO2CARE за достъпни природни маршрути – насоки за планиране и система за оценка Източник: Националната конфедерация на хората с увреждания |

**Наръчник на проект BIO2CARE за достъпни природни маршрути – насоки за планиране и система за оценка**

*Източник: Националната конфедерация на хората с увреждания*

## Публикуван е отчета за състоянието на околната среда в район Благоевград за 2018 г.

Всяка година Регионалната инспекция по околната среда и водите – Благоевград представя данни от проучвания на състоянието на всички компоненти на околната среда на управляваната от нея територия. Резултатите за 2018 г. са публикувани в началото на тази година. Те показват сравнително добро състояние на повечето компоненти, с някои проблеми в конкретни индикатори. Например, основният източник на замърсяване на повърхностните води на територията са отпадните води от селищата без пречиствателни станции, а те са много. Резултатите за замърсяването на въздуха, причинено от прахови частици, надвишават установените норми поради големия брой автомобили и не много доброто състояние на пътната мрежа, но също и поради големия брой домакинства, ползващи твърдо гориво за отопление през зимата. Все още има и стари сметища, които не покриват съвременните норми за подобни обекти.

Много компоненти обаче са под законово установените норми, напр. нивата на серен диоксид, азотен диоксид и бензен. Анализът на почвените индикатори показва добро състояние на почвите. Висока оценка се дава на усилията за по-добро управление на отпадъците, което включва стартът на дългоочакваното изграждане на модерно сметище близо до Благоевград. В допълнение е важно да се спомене, че РИОСВ-Благоевград работи сериозно и за повишаване на обществената осведоменост по горните въпроси и образованието за околна среда сред младежите; само през 2018 г. са проведени 12 информационни и образователни кампании с 330 участници – 240 ученици от различни училища и 90 възрастни.



**Природен парк „Беласица“, община Петрич**



**Защитена местност „Рупите“**

| **Костенурки (Testudinidae), м. Рупите,**  **Общ. Петрич**  Костенурки (Testudinidae), м. Рупите, Общ. Петрич | **Защитен вид Пиринско лале (Tulipa pirinica) в защитена местност Павлюва падина, Общ. Хаджидимово**  **Защитен вид Пиринско лале (Tulipa pirinica) в защитена местност Павлюва падина, Общ. Хаджидимово** |
| --- | --- |

**Снимки към Доклада за състоянието на околната среда в регион Благоевград за 2018 г.**

*Източник (всички снимки): РИОСВ - Благоевград*

# Дейности на бенефициентите на проект BIO2CARE

През този период, LEMIE взе участие във външни прояви, популяризиращи дейностите на проекта BIO2CARE, и работи по разпространение на резултатите от проведените проучвания.

**На 01/03/2019 г.**, LEMIE взе участие в Шестата конференция за „Оперативни проучвания и национални производствени модели“, проведена от Гръцката организация за оперативни проучвания и Департамента за продуктово и управленско инженерство на Тракийския университет „Демокритос“. Целта на конференцията беше да се разработят канали за комуникация и сътрудничество между изследователите и изследователските екипи, които могат да идват от широк кръг научни среди и бизнеси. Членове на екипа на Водещия партньор (LEMIE) представиха доклад, свързан с Продукт 4.1.5 на проекта BIO2CARE, озаглавен “*Разработване и прилагане на схема за сертифициране по устойчивост с различни нива на сертификация*“. По време на презентацията бяха обсъдени настоящите нива на еко-сертифициране чрез избран литературен обзор, както и потенциалът на сертификационната схема на BIO2CARE с предвидените различни нива на сертификация. Презентацията беше последвана от конструктивна дискусия относно еко-сертифицирането и потенциалното прилагане на ограничителни мерки, които биха предотвратили деградацията на околната среда, в същото време подпомагайки бизнесите в достигането на техните цели по устойчив начин.

Подробно резюме на доклада е публикувано в Протоколите от конференцията и може да бъде намерено на следния адрес:

<https://6eeeestudent.files.wordpress.com/2019/06/6eeeestudent-proceedings-1.pdf>

LEMIE на Шестата конференция по оперативни изследвания (2)
Източник: DUTh/LEMIE
 LEMIE на Шестата конференция по оперативни изследвания (2)
Източник: DUTh/LEMIE

**LEMIE на Шестата конференция по оперативни изследвания (2)**

*Източник: DUTh/LEMIE*

Подробна статия относно проекта BIO2CARE беше предоставена на **14/5/2019 г**. в добре познатата електронна версия на списанието за околна среда „Зелен дневен ред“ (Green Agenda), описваща проекта като иновативен инструмент за ефективно управление на защитените територии.

Статията може да бъде намерена на следния адрес: <https://greenagenda.gr/βιο2care-καινοτομικό-εργαλείο-για-τη-διαχ/>

**На 15/5/2019 г.**, проф. Гайдаджис, Мениджър на проекта BIO2CARE даде интервю за проекта по националното радио ET3.

**На 05/06/2019 г.** проф. Гайдаджис и други членове на LEMIE участваха в събитие, посветено на Световния ден на околната среда в Делтата на Места. Събитието беше организирано от Управляващия орган на Националния парк „Източна Македония и Тракия“, където понастоящем проф. Гайдаджис е Председател на Управителния съвет, и компанията „Енергеан Ойл“ (Energean Oil), която ползва ресурси от Националния парк. Между двете страни беше подписан Меморандум за сътрудничество, насочен към по-тесни връзки и съвместна работа по въпросите на околната среда на местно и регионално равнище.

Проф. Гайдаджис подписва Меморандума за сътрудничество на Световния ден на околната среда
Източник: DUTh/LEMIE

**Проф. Гайдаджис подписва Меморандума за сътрудничество на Световния ден на околната среда**

*Източник: DUTh/LEMIE*

## Пирински туристически форум участва в Годишната конференция на Interpret Europe в Сараево

Столицата на Босна и Херцеговина беше домакин на годишната конференция на Европейската мрежа за интерпретация на природното и културно наследство - Interpret Europe. Между 31.05 и 03.06 над 120 представители на защитени територии, музеи и други културни институции, училища и университети, туристическия бизнес, туристически, природозащитни и културни НПО, професионални водачи и др. се събраха да обменят опит и лични впечатления в сферата на интерпретацията на наследството, най-новите научни изследвания и добри практики от целия свят.

Представители на Пирински туристически форум взеха участие в конференцията и имаха възможността да представят работата на организацията в тази сфера в продължение на много години. ПТФ е едно от най-старите туристически сдружения в България и едно от първите, популяризирали концепцията за природната и културна интерпретация като основа за съвременен туризъм и инструмент за устойчиво развитие и опазване на околната среда. Установените контакти с колеги и съмишленици от различни страни са безценни.

Моменти от конференцията на Interpret Europe през 2019 г.
Източник: Пирински туристически форум

 Моменти от конференцията на Interpret Europe през 2019 г.
Източник: Пирински туристически форум


**Моменти от конференцията на Interpret Europe през 2019 г.**

*Източник: Пирински туристически форум*

## Нова туристическа платформа създадена от Пирински туристически форум

ПТФ изпълнява проект „Водачи в защитените територии на България“, финансиран от Немската федерална фондация за околна среда (DBU). Проектът работи в четири пилотни природни парка – „Рилски манастир“, „Беласица“, „Витоша“ и „Врачански балкан“, и Националният парк „Централен балкан“. Експерти от тези паркове бяха обучени по основи на туризма и маркетинга, природно водачество, природна интерпретация и др. от страна на немски и български специалисти. Обучените водачи разработиха нови тематични маршрути в своите паркове. Маршрутите разказват за пеперуди и цветя, водопади, стари гори, карстови пейзажи, невероятни гледки и много други.

Те се популяризират чрез създадената Интернет-платформа на английски и немски език на:  
[www.nature-experience-bulgaria.com](http://www.nature-experience-bulgaria.com) / [www.naturerlebnis-bulgarien.de](http://www.naturerlebnis-bulgarien.de).

Поглед към новите тематични маршрути в български защитени територии
Източник: Пирински туристически форум

 Поглед към новите тематични маршрути в български защитени територии
Източник: Пирински туристически форум



**Поглед към новите тематични маршрути в български защитени територии**

*Източник: Пирински туристически форум*

# Други новини

## Гърция предаде успешно Националния доклад по прилагането на Директивата за местообитанията за периода 2013 – 2018 г.

Понастоящем мрежата НАТУРА 2000 включва 446 обекта в Гърция. Това са Предложени Обекти с обществена значимост (pSCIs), Обекти с обществена значимост (SCIs) и Специални зони за консервация (SACs), създадени с цел опазване и консервация на типове хабитати и видове по Директивата за местообитанията, както и Специални защитени територии (SPAs) за опазване и консервация на различни видове птици по Директивата за птиците.

Националният парк „Източна Македония и Тракия“ включва три Специални зони за консервация (SACs): GR1130006 "POTAMOS FILIOURIS", GR1130009 "LIMNES KAI LIMNOTHALASSES TIS THRAKIS - EVRYTERI PERIOCHI KAI PARAKTIA ZONI" and GR1150010 "DELTA NESTOU KAI LIMNOTHALASSES KERAMOTIS - EVRYTERI PERIOCHI KAI PARAKTIA ZONI”, както и три Специални защитени територии (SPAs): GR1130010 “LIMNES VISTONIS, ISMARIS - LIMNOTHALASSES PORTO LAGOS, ALYKI PTELEA, XIROLIMNI, KARATZA", GR1130012 “KOILADA KOMPSATOU" and GR1150001 “DELTA NESTOU KAI LIMNOTHALASSES KERAMOTIS KAI NISOS THASOPOULA".

Според Чл. 17 от Директивата за местообитанията (Директива 92/43/EEC), всички страни-членки са длъжни да докладват на всеки шест години на Европейската комисия (EC) за ефективността на мрежата НАТУРА 2000 (консервационни мерки и оценка на успеха) и консервационния статус на типовете хабитати и видове от Общностна значимост.

От началото на прилагането на Директивата са изминали четири цикъла на докладване, така че Гърция и другите страни-членки са изготвили и подали съответно по четири доклада. С изключение на първия доклад (с по-обща структура), националните доклади се състоят от две части:

* Първата част включва обща информация за изпълнението на определени клаузи от Директива 92/43/EEC във всяка страна-членка (законова рамка, състояние на зоните по НАТУРА 2000, управленски въпроси, мерки за опазване и консервация, финансови проблеми и пр.).
* Втората част съдържа формуляри за оценка на консервационния статус на типове хабитати по Анекс I и конкретни видове по Анекс II, IV и V в страната, както и карти за разпространение (и ареал) за всеки тип хабитат и вид.

Четвъртият национален доклад на Гърция беше успешно подаден на 25.04.2019 г. (в рамките на сроковете, зададени от EC) от страна на компетентните органи, т.е. Департамента за защитени територии към Дирекцията за управление на околната среда и биоразнообразието (Министерство на околната среда и енергетиката) с принос от EKBY.

Резултатите показват, че няма сериозни промени в консервационния статус на типовете хабитати и видове от предишния период за докладване (2007-2012 г.). Всички наблюдавани промени се дължат на прилагането на различни методи и/или на усъвършенстваните познания, с изключение на видовете, подложени на реална промяна, касаеща консервационния им статус (напр. *Pinna nobilis*, при която се наблюдава влошаване на статуса вследствие зараза от паразити).

Докладът е публикуван в Централния архив (CDR) на Европейската агенция за околна среда на следния линк: <http://cdr.eionet.europa.eu/en/eu/art17/envxi9xsq>. Националните доклади се ползват от ЕС за съставяне на общ синтетичен доклад на Европейско ниво.

|  |
| --- |
| За контактКоординатор на проекта: Георгиос Гайдаджис Доцент Директор на Лабораторията по управление на околната среда и индустриална екология Департамент по продуктово и управленско инженерство Инженерен факултет Тракийски университет „Демокритус“  „Вас. Софиас“ 12, Ксанти 67100, Гърция  **Тел. & факс**: +30-25410-79.877  **Website**: lemie.pme.duth.gr |

**За повече информация посетете нашия уеб-сайт:  
www.bio2care.eu/bg**

**Можете да посетите и профилите ни в социалните медии**

**www.facebook.com/Bio2care-2287116031559364/**

[**www.instagram.com/project\_bio2care/**](http://www.instagram.com/project_bio2care/)

**twitter.com/bio2care**

**Проектът BIO2CARE обединява следните партньори / бенефициенти:
Тракийският университет „Демокритус“ (DUTh – Водещ партньор) се представлява в проекта от Лабораторията по управление на околната среда и индустриална екология (LEMIE).
Община Нестос.
Гръцкият център за биотопи / влажни зони (EKBY). 
Националната конфедерация на хората с увреждания. 
Регионалната инспекция по околната среда и водите (РИОСВ - Благоевград).
Дирекция „Национален парк Рила“ (ДНПР).
The South-West University of Neofit Rilski in Blagoevgrad (ЮЗУ).
Пирински туристически форум (ПТФ).
**

*Този бюлетин е изготвен с финансовата подкрепа на Европейския съюз. Съдържанието му е изцяло отговорност на Инженерния факултет на Тракийския университет „Демокритус“ и по никакъв начин не може да се приеме, че отразява възгледите на Европейския съюз, участващите страни, Управляващия орган и Съвместния секретариат.*



*Бюлетинът на проект BIO2CARE е транскрибиран в различни достъпни формати от Националната конфедерация на хората с увреждания, Гърция (ПБ5).*

|  |  |
| --- | --- |
| Accessible file MS Word (.docx) Този файл е проверен с продукта Microsoft Accessibility Checker и не са намерени никакви проблеми с достъпността. Хората с увреждания няма да срещнат затруднения при четенето. | **Accessible file MS Word (.docx)**  Този файл е проверен с продукта *Microsoft Accessibility Checker* и не са намерени никакви **проблеми с достъпността**. Хората с увреждания няма да срещнат затруднения при четенето. |